۲۰۱۶-جی ایلین آپرلینده باش وئرمیش حادثهلر ایستهنیلن آن تکرارلانا بیلر.
بو سؤزلری پولیتولوق توفیق عباسوو بو یاخینلاردا بلاروسلا ایمضالانان راضیلاشمایا اساساً اؤلکهمیزه گتیریلن ۳۰۱ م م-لیک «پولونز»لرین آذربایجان اوردوسونون سلاحلانماسینا داخیل ائدیلمهسی حاقدا آخار. آذ-ا دانیشارکن دئییب. او بیلدیریب کی، آذربایجان اوردوسونون مدافعه پوتنسیالینین گوجلندیریلمهسی ارمنیستانین غیری-آدکوات آددیملاری ایله باغلیدیر:
«ارمنیستاندا اینقیلابی یوللا حاکمیته گلن یئنی آداملار اؤزلری ایله هئچ بیر پراگماتیک و مثبت دوشونجه گتیرمهدیلر. بو اونو گؤستریر کی، ارمنیستاندا قارشیدورما سیاستینه مئییللی اولان قوهلرین مؤقعلری داها گوجلودور. بو قوهلر هر آن رگیوندا آذربایجان-ارمنیستان موناقیشهسی اوزریندن بؤیوک پروبلملر یارادا بیلر. آذربایجانین سون آددیملاری - بلاروسدان «پولونز»لرین آلینماسی، الاحیدده عوموم قوشون اوردونون آویاسییا حربی حیصهسینده تعلیم اوچوشلاری کئچیرمهسی محض بونون قارشیسینی آلماغا یؤنلیب. ارمنیستان بیلمهلیدیر کی، آذربایجانا قارشی آتیلاجاق هر هانسی بیر سهو آددیم آپرل حادثهلرینین تکرارلانماسی ایله نتیجهلنه بیلر. حساب ائدیرهم کی، آذربایجانین سیاسی رهبرلیگی چوخ دقیق سیاست آپاریر و بوتون پروبلملرین قارشیسینی آلماق اوچون واختیندا دوزگون قرارلار وئریر».
azb_Arab azb_Arab azb_Arab